 Xoghayaha guud ee Xisbiga Waddani Maxamed Cabdilaahi Uurcadde, oo shalay soo saaray War-saxafadeed ayaa sidoo kale Cabdiraxmaan Cirro ugu baaqay inuu xilka Guddoomiyaha ku wareejiyo Cabdiqaadir Jirde, waxaanu xusay in aanu isna dib isku soo sharixi doonin, waxaanu iclaamiyey wakhtiga uu qabanayo Shirweynaha Xisbiga, waxaanu ugu horeyn uu hadalkiisi ku bilaabay Arbacadii dhawayto waxa la saaray Guddi, arintan naga dhexeysa aniga iyo Guddoomiyaha, ee dhex-dhexaadin ka gasha, balse wakhtigii uu balanku ahaa waxa dib u dhigay Guddoomiye Cirro, waxaan u arkaa faragelin qaawan, waxaana ku war helay, fariin uu ii soo diray, halkii Khamiista laga balansanaa inuu Sabtida ka dhigay, anigoo Guddidu waxay ila socodsiiyeen haba yaraate aanay jirin, arinta ay qaadayeena ay ahayd arin labadayada noo dhex ah, oo ahayd madaxdii Xisbiga oo is qabatay, oo la yidhi dhex dhexaadiya, oo si dhex-dhexaad ah, inay nagala tashadaan dib u dhiga, inay ila socodsiiyaan bay ahayd, waxa la yaab leh inuu Guddoomiyuhu Guddida ku qasbaayo ama iskugu dayaayo inuu ku qasbo, inay soo saaraan goaan odhanayaa Xoghayahay Guud, waxaanu siinaynaa sannad fasax ah, oo Adduunyada meelna lagu maqal, sidii Xoghayaha Guud u shaqaynayney Shirkad uu isagu gaar u leeyahay, nuxurka meesha ku jira ee saaxibkay Cabdiraxmaan wadaana wuxuu doonayaa inuu keensado Xoghaye Guud oo jeebka sare ugu jira,oo u looga awooda shirweynaha si aanu u dhicin Shirweyne xor iyo xalaala. 